
 PARLAMENTUL  ROMÂNIEI

CAMERA DEPUTAŢILOR
	       Comisia Juridică, de  

      Disciplină  şi Imunităţi

        Nr. 31/225/2012

	                        Comisia pentru agricultură
                        silvicultură,industrie alimentară
                            Nr. 24/114/2012


	
	


    RAPORT COMUN

asupra  proiectului de Lege privind aprobarea Ordonanţei de urgenţă a Guvernului nr. 106/2011 pentru modificarea Titlului XI “Renta viageră agricolă” din Legea nr. 247/2005, privind reforma în domeniile proprietăţii şi justiţiei, precum şi unele măsuri adiacente şi pentru stabilirea unor măsuri privind plata rentei viagere agricole în anul 2011
(PL. x  46/2012)

În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu proiectul de Lege privind aprobarea Ordonanţei de urgenţă a Guvernului nr. 106/2011 pentru modificarea Titlului XI “Renta viageră agricolă” din Legea nr. 247/2005, privind reforma în domeniile proprietăţii şi justiţiei, precum şi unele măsuri adiacente şi pentru stabilirea unor măsuri privind plata rentei viagere agricole în anul 2011, trimis cu adresa nr. PL-x 46 din 10 aprilie 2012, înregistrată sub nr. 31/225 din 11 aprilie 2012 şi respectiv sub nr. 24/132 din 11 aprilie 2012, la Comisia pentru agricultură, silvicultură.
Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 2 aprilie 2012, potrivit art. 115 alin. (5) din Constituţia României, republicată.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 1259 din 29 noiembrie 2011.

Proiectul de ordonanţă supus dezbaterii are ca obiect de reglementare modificarea art. 6 şi 8 din Titlul XI “Renta viageră agricolă” din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, precum şi stabilirea unor măsuri pentru plata rentei viagere agricole în anul 2011.

Comisia pentru agricultură, silvicultură şi servicii specifice, prin adresa nr. 24/132 din 26 aprilie 2012, a transmis un raport preliminar de adoptare a proiectului de lege.

Comisia pentru buget, finanţe şi bănci, prin adresa nr. 72 din 20 iunie 2012, a avizat favorabil iniţiativa legislativă.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei de agricultură şi servicii specifice, au examinat iniţiativa legislativă în şedinţa din 24 aprilie 2012. Din numărul total de 28 membrii ai Comisiei pentru agricultură, la şedinţă au participat 17 deputaţi. 

Membrii Comisiei juridice, de disciplină şi imunităţi au examinat, în şedinţa din 19 iunie 2012 iniţiativa legislativă, expunerea de motive şi avizul favorabil al Consiliului Legislativ, cu observaţii şi propuneri. Din numărul total de 23 membri ai Comisiei juridice, de disciplină şi imunităţi, la şedinţă au participat 19 deputaţi. 

În urma dezbaterilor cele două Comisii sesizate în fond, au hotărât cu unanimitate de voturi - să propună plenului Camerei Deputaţilor, spre dezbatere şi adoptare, Raportul de adoptare a Proiectului de Lege privind aprobarea Ordonanţei de urgenţă a Guvernului nr. 106/2011 pentru modificarea Titlului XI “Renta viageră agricolă” din Legea nr. 247/2005, privind reforma în domeniile proprietăţii şi justiţiei, precum şi unele măsuri adiacente şi pentru stabilirea unor măsuri privind plata rentei viagere agricole în anul 2011, în forma prezentată de Senat în şedinţa din data de 24 aprilie 2012..
În raport cu obiectul şi conţinutul reglementării, propunerea legislativă face parte din categoria legilor ordinare.

Consilier parlamentar,        






     Consilier parlamentar,        
     Iuliana Fuiorea          

